**Saistošo noteikumu "Grozījumi Liepājas valstspilsētas pašvaldības**

**domes 2021.gada 16.decembra saistošajos noteikumos Nr.25 "Par Liepājas valstspilsētas pašvaldības budžetu 2022.gadam""**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Projekta nepieciešamības pamatojums | Ņemot vērā to, ka Liepājas valstspilsētas pašvaldības budžets uzturēšanas izdevumiem tika apstiprināts 2021. gada 16. decembrī, pirms līdzekļu atlikuma precizēšanas uz 2022. gada 1. janvāri, un pamatojoties uz Liepājas valstspilsētas pašvaldības Iepirkumu komisijas pabeigtajām iepirkumu procedūrām un noslēgtajiem līgumiem, Liepājas valstspilsētas pašvaldības domes pieņemtajiem lēmumiem un, lai nodrošinātu finansējumu pašvaldības uzturēšanas un attīstības budžetiem, nepieciešams veikt grozījumus saistošajos noteikumos Nr. 25 “Par Liepājas valstspilsētas pašvaldības budžetu 2022. gadam”.  Pašvaldības 2022. gada budžetam sagatavoti sekojoši grozījumi:  Tiek plānotas izmaiņas **ieņēmumos**:  VALSTS UN ES FINANSĒJUMS - tiek plānots 33 174 602 eiro, transfertiem Eiropas savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem), precizējot ieņēmumus no valsts mērķdotācijām, pamatojoties uz:   * Ministru kabineta 2021. gada 4. februāra noteikumiem Nr. 78 “Kārtība, kādā aprēķina un piešķir valsts budžeta finansējumu programmas “Latvijas skolas soma” īstenošanai no 2022. gada 1. janvāra līdz 2022. gada 31. decembrim”; * Ministru kabineta 2021. gada 23. februāra rīkojumu Nr. 110 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzot finansējumu pašvaldībām – samaksai par skolotāju un atbalsta personāla individuālajām konsultācijām COVID-19 pandēmijas laikā; * Ministru kabineta 2021. gada 28. janvāra rīkojumu Nr. 56 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, paredzot finansējumu pašvaldībām – piemaksas piešķiršanai pedagogiem, skolotāju palīgiem un auklēm, kas strādā klātienē COVID-19 pandēmijas laikā; * Ministru kabineta 2022. gada 11. janvāra noteikumiem Nr. 29 “Noteikumi par valsts budžeta mērķdotāciju piemaksai pie mēnešalgas 2022. gadā pašvaldību un to izveidoto iestāžu sociālajiem darbiniekiem”; * NVA mērķdotācijas nodarbinātības pasākumiem; * LR Izglītības un zinātnes ministrijas noslēgto līgumu par finansējumu “Augstas klases sportistu sagatavošanas centram”.   PAMATBUDŽETA IEŅĒMUMI - tiek palielināti par 938 069 eiro, t.sk. 35 289 eiro no īpašuma pārdošanas; neizlietotā finansējuma atgriešana no SIA “Aviasabiedrība “Liepāja”” 221 129 eiro un SIA “Liepājas tramvajs” 65 372 eiro; ostas nodevas ieņēmumi par 492 348 eiro un dažādu projektu atgrieztais finansējums.  MAKSAS PAKALPOJUMI UN CITI PAŠU IEŅĒMUMI- tiek plānots ieņēmumu samazinājums par 583 945 eiroņemot vērā iestāžu atlikumus.  ZIEDOJUMIEM, DĀVINĀJUMIEM plānots kārtējā gada ieņēmumu palielinājums par 4 074 eiro.  Tiek plānota papildu **kredītresursu piesaiste** 806 192 eiro apmērā projektiem "Pamatinfrastruktūras nodrošināšana uzņēmējdarbības veicināšanai revitalizējot degradēto teritoriju Liepājā, 3. kārta"; "Piekrasti raksturojošās ainavas publiskās ārtelpas attīstības un pieejamības veicināšana kultūras un tūrisma pakalpojumu daudzveidošanai Liepājas centra pludmalē"; “Pamatinfrastruktūras nodrošināšana uzņēmējdarbības veicināšanai revitalizējot degradēto teritoriju Liepājā, 4. kārta”; “Pirmsskolas izglītības iestādes ēkas būvniecība Liedaga iela 6, Liepājā”.  **Budžeta līdzekļu atlikums** uz gada sākumu tiek precizēts un sastāda 19 840 895 eiro. |
| 2. Īss projekta satura izklāsts | Līdzekļu atlikums uz gada sākumu sastāda 19 840 895 eiro, no kuriem valsts mērķdotācijas un transferti 2 669 061 eiro, maksas pakalpojumi un citi pašu ieņēmumi 1 219 721 *eiro* un pamatbudžeta atlikums ir 15 952 113 eiro.    Saskaņā ar Liepājas pilsētas attīstības programmu 2015.–2020. gadam (programma spēkā līdz jaunas attīstības programmas apstiprināšanai) un Liepājas valstspilsētas pašvaldības domes 2021. gada 11. novembra lēmumu Nr.406/15 “Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu”, budžeta grozījumi institūciju attīstībai nodrošinās pilsētas stratēģiskās attīstības plānošanas dokumentu īstenošanu un rezultātu sasniegšanu.  **Valsts mērķdotācijas un transferti** izdevumos tiek novirzītas atbilstoši konkrētam mērķim.  **No pašvaldības pamatbudžeta līdzekļiem**, izvērtējot iespējas un prioritātes, nodrošināts papildu finansējums uzturēšanas izdevumiem un uz attīstību vērstiem projektiem, pasākumiem un iegādēm, t.sk.:   1. **Projektu līdzfinansējums:**  * 73 026 eiro projektam “Sociālo pakalpojumu infrastruktūras izveide DI plāna realizēšana”; * 82 673 eiro projektam “Muzeja ēkas pārbūve Liepājā”; * 97 931 eiro projekts “Publiskās ārtelpas infrastruktūras attīstība Zirgu salā”; * 101 622 eiro projekts “Skolēnu nodarbinātībai vasarā 15-19 gadi”; * 54 800 eiro projekts “Skolēnu nodarbinātībai vasarā 13-14 gadi”; * 23 407 eiro projektam "NEET jauniešu iesaiste izglītībā, darba tirgū, NVO un jauniešu centru darbībā " Proti un dari" "; * 68 937 eiro projektam “Laivu ielaišanas vietas atjaunošana Ezermalas ielā, Liepājā”.  1. **Papildu finansējuma un iestāžu atlikumu sadalījums pa funkcionālajām kategorijām:**   **2.1.Vispārējiem valdības dienestiem:**   * 20 000 eiro akadēmiskā personāla piesaistei studiju kvalitātes nodrošināšanai un mārketinga aktivitātēm Liepājas universitātē; * 124 489 eiro mazo un vidējo komercsabiedrību projektu konkurss; * 385 739 eiro lokālplānojuma izstrāde pašvaldības teritorijas attīstībai; * 276 531 eiro projektu priekšfinansējumiem un līdzfinansējumiem; * 13 748 eiro Dzimtsarakstu ēkas būvdarbu pabeigšana.   **2.2. Ekonomiskā darbībai:**   * 213 310 eiro elektronisko norēķinu, uzskaites un transporta pārvaldības sistēmas izstrādei Liepājas sabiedriskajā transportā; * 35 000 eiro mobilā glābšanas torņa uzstādīšana; * 100 000 eiro atsevišķu ietvju posmu izbūve un atjaunošana; * 277 126 eiro iekškvartālu asfaltēšanas programmas īstenošanai; * 60 328 eiro gājēju pāreju apgaismojuma izbūve; * 37 013 eiro publisko apstādījumu ierīkošana un apsaimniekošana; * 366 337 eiro skeitparka pārbūve un rekonstrukcija; * 8107 eiro vides pieejamības nodrošināšana LPPA “Nodarbinātības projekti” ēkā.   **2.3. Pašvaldību teritoriju un mājokļu apsaimniekošanai:**   * 15 000 eiro pašvaldības līdzfinansējums par veiktajiem energoefektivitātes pasākumiem; * 120 000 eiro pašvaldības dzīvokļu atjaunošanai; * 150 000 eiro speciālistu nodrošināšana ar dzīvojamo telpu; * 336 560 eiro mikrorajonu pagalmu labiekārtošana; * 54 084 eiro Ziemeļu kapsētas labiekārtošanai 1.kārta; * 32 900 eiro līdzfinansējums kultūras pieminekļu saglabāšanai.   **2.4. Veselības funkcijai:**   * 75 536 eiro cilvēkresursu piesaistes programmai veselības aprūpē Liepājā.   **2.5. Brīvais laiks, sportam un kultūrai:**   * 150 000 eiro Liepājas pilsētas svētku noformējumiem; * 550 000 eiro kultūras pasākumiem, objektu atklāšanām; * 60 000 eiro Liepājas Centrālās zinātniskās bibliotēkas pagrabstāva sanācijai; * 60 000 eiro Liepājas muzeja pasākumiem un labiekārtošanai; * 970 000 eiro sporta pasākumiem, sporta klubiem, bērnu pasākumiem, čempionātiem; * 26 225 eiro SIA “Liepājas Leļļu teātris” - lai nodrošinātu deleģēšanas līgumā noteikto funkciju izpildi (jauniestudējumiem); * 85 000 eiro pilsētas tēla veidošanai un ārējam mārketingam SIA “Liepājas reģiona tūrisma informācijas birojs”.   **2.6. Izglītības funkcijai:**   * 71 356 eiro ēdināšanas izdevumu segšanai 3+ ģimenēm pašvaldības pirmsskolas izglītības iestādēs no 2022.gada 1. septembra; * 95 590 eiro digitālā transformācija sadarbībā ar SIA “Lielvārds” digitālās klases izveide; * 265 005 eiro privāto izglītības iestāžu līdzfinansēšanai; * 182 590 eiro līdzfinansējums licencētu aukļu pakalpojumiem; * 193 327 eiro izglītības iestāžu infrastruktūras uzlabošana; * 59 860 eiro Ukstiņa ielas kompleksa tehniskās dokumentācijas izstrādei; * 27 337 eiro transporta izdevumu segšana nokļūšanai uz/no izglītības iestādes ZIINO; * 48 429 eiro izglītības iestāžu teritoriju labiekārtojums.   **2.7. Sociālajai aizsardzībai:**   * 10 000 eiro supervīzijas sociālo darbinieku kvalifikācijas celšanai; * 50 378 eiro dažādu sociālās infrastruktūras uzlabošanas darbu veikšanai Nakts patversmē, Atkarību profilakses centrā, sociālajā dzīvojamā mājā u.c. objektos. |
| 3. Informācija par plānoto projekta ietekmi uz pašvaldības budžetu | Pašvaldības pamatbudžeta izdevumi kopā ar finansēšanas daļu palielinās par 11 579 921 eiro, t.sk. *valsts mērķdotācijas samazinās par 697 223 eiro, pašvaldības pamatbudžets palielinās par 11 713 447 eiro, maksas pakalpojumi palielinās par 563 697 eiro*.  Ziedojumiem, dāvinājumiem kopā ar atlikumu tiek plānots izdevumu palielinājums par 4 074 eiro. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā . |  |
| 5. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai un tiks publicēti Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 6. Informācija par konsultācijām ar privātpersonām | Nav notikušas. |

Domes priekšsēdētājs Gunārs Ansiņš